**Puterea decadenței**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacă-n școală ai fost paiață

și-ai rămas, des, repetent,

De vrei să câștigi în viață,

fii pe veci obedient!

Minte, toarnă, păcălește,

doar așa vei izbuti,

Căci nimic nu te oprește

bunul simț în a-l ciunti!

Poartă permanent borseta

tricotată din cuvinte

ce-ți ascunde baioneta

dornică de oseminte!

Fii mieros cu orișicare

ce ascultă a ta dudă!

Mai apoi, din răzbunare,

dă-i sărutul tau de iudă!

Nu te-mpiedica de oameni,

sunt doar creaturi bizare!

Poți cu ei să te asameni

când nu știu ce-i o trădare?

Bieți oșteni pe frontul vieții,

purtători de steaguri albe

ce pe frontul politeții

au slujit fără de salbe,

Sunt culori ce-s îmbrăcate

într-o fină țesătură...

Să le storci de nestemate

pentru-a ta coloratură!

De în față îți apare

un nou jilț atrăgător,

Prinde-l iute în cătare,

Nu cumva să-l pierzi în zbor!

Când a semenilor stare

nu îți fi-va de folos,

cu stiletul din dotare

s-o pătrunzi până la os!

Urcă pe-ale lor șiraguri

spre etajul de mai sus

ca să pupi acele praguri

ce în viață te-au sedus!

Să accepți tăcut cătușa

de-i simți că al tău prag

încastrat este în ușa

unui șef cu un alt steag.

Lauda a ta menire-

postul tău de stagiar

și acceptă cu sclipire

înrolarea ca stegar.

Vei trăi în grea tăcere

să îți prinzi pe șevalet

Ziua când a ta putere

va păși pe-un nou schelet.

Doară asta ți-e puterea

dacă-n școala ai fost paiață:

Să nu-ți fie decăderea

părerea de rău în viață.